La ora de Educație financiară la noi au venit

Cei de la BNR și despre bancnote ne-au vorbit.

Au început cu valoarea nominală de 1 leu

Și până la cea de 500 nimic nu a fost greu!

Pe bancnota verde, de 1 leu, am înțeles-

Stă istoricul Nicolae Iorga, pe avers.

Mănăstirea Curtea de Argeș e pe revers,

Iar în fereastră, acvila cruciată tu poți să o vezi.

Pe bancnota de 5 lei, pe George Enescu tu poți să vezi

Și două note muzicale la vioară, să studiezi.

Pe verso, un concert la pian, la Ateneul Român, poți să susții

Și un fragment dintr-o partitură tu vei găsi.

Bancnota roz, de 10 lei, o floare de nalbă poartă pe ea

Și pictorul Nicolae Grigorescu, cu pensula și paleta sa.

Pe verso, tu vei observa, un fragment din tabloul Rodica

Și o casă țărănească din Oltenia tu poți admira.

Bancnota galbenă e de 50 lei, cu o floare de colț parfumată,

Inventatorul Aurel Vlaicu și o elice de avion stilizată.

Pe verso, schița avionului Vlaicu II și un motor în secțiune,

Îi poartă faima și renumele prin lume.

Albastră e bancnota de 100 de lei, cu clasicul I. L. Caragiale;

Alături, o violetă și două măști de teatru stilizate.

Pe verso, vechea clădire a teatrului Național din București

Și lângă, statuia dramaturgului o regăsești.

Cea mai caldă culoare, oranj, e bancnota de 200 lei,

Cu poetul Lucian Blaga și o carte deschisă cu poemele lui.

Pe verso: curcubeul, Gânditorul și moara de apă,

Tu toate poți să le recunoști îndată.

Valoarea nominală cea mai mare, o are bancnota albastră de 500 de lei

Pe fața ei: Eminescu, o călimară, o pană, flori și frunze de tei.

Redactor la ziarul Timpul și director la Biblioteca Universitară din Iași,

Bancnota cu Eminescu și poetul, sunt cei mai valoroși dintre ași.

Am mai înțeles, că, deși, toate au un nume,

Bancnotele au multe elementele comune:

Stema României, sigla BNR,

Valoarea nominală în cifre și litere.

Semnăturile guvernatorului și casierului central,

Seria și numărul bancnotei, cu negru pe vertical și roșu pe orizontal.

Pe avers și revers, denumirea băncii emitente,

 Și chiar data punerii în circulație, a acestor bilete.

Orice impostor să țină minte

Când va ajunge la judecător:

„Falsificarea acestor bilete

Se pedepsește conform legilor!”

Elevii clasei a IV-a F

Prof. înv. primar Lazăr Mariana Mihaela , Școala Gimnazială Nr. 2, Diaconu Coresi, Brașov, jud. Brașov